Ir-Regolament tal-Kummissjoni (KE) Nru 24/2001
tal-5 ta’ Jannar 2001
li jemenda r-Regolament (KE) Nru 1445/95 dwar regoli ta’ applikazzjoni għal liċenzji ta’ importazzjoni u esportazzjoni fis-settur taċ-ċanga u l-vitella
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta’ Mejju 1999 dwar l-organizzazzjoni komuni tas-suq taċ-ċanga u l-vitella [1], u b’mod partikolari l-Artikoli 29(2) u 41 tiegħu,
Billi:
(1) Sabiex ikollha informazzjoni ta’ statistika fuq l-użu tal-kwoti tat-tariffi diversi, importazzjonijiet mhux preferenzjali u l-oriġini tad-diversi prodotti importati, l-Artikoli 6b u 6ċ tar-Regolament tal-Kummissjoni (KE) Nru 1445/95 tas-26 ta’ Ġunju 1995 dwar regoli ta’ applikazzjoni għal liċenzji ta’ importazzjoni u esportazzjoni fis-settur taċ-ċanga u l-vitella [2], kif emendat l-aħħar bir-Regolament (KE) Nru 1659/2000 [3], jiddisponu li xi sigurtà tiġi preżentata għal-liċenzji ta’ importazzjoni kollha fejn l-ammont tas-sigurtà huwa akbar minn EUR 5 u li s-sigurtà għandha tintilef jekk il-pajjiż ta’ oriġini ma jkunx indikat fuq il-liċenzja ta’ importazzjoni jew siltiet minnha.
(2) L-Artikolu 15(3) tar-Regolament tal-Kummissjoni (KE) Nru 1291/2000 tad-9 ta’ Ġunju 2000 li jippreskrivi regoli dettaljati komuni għall-applikazzjoni tas-sistema ta’ liċenzji ta’ importazzjoni u esportazzjoni u ċertifikati għall-iffissar bil-quddiem għal prodotti agrikoli [4], li jibdel ir-Regolament tal-Kummissjoni (KEE) Nru 3719/88 tas-16 ta’ Novembru 1988 li jippreskrivi regoli dettaljati komuni għall-applikazzjoni tas-sistema ta' liċenzji ta’ importazzjoni u esportazzjoni u ċertifikati għall-iffissar bil-quddiem għal prodotti agrikoli [5], kif emendat l-aħħar bir-Regolament (KE) Nru 1127/1999 [6], iżid l-akbar ammont li għalih sigurtà fuq liċenzja ma tkunx meħtieġa minn EUR 5 sa EUR 60. Applikazzjoni ta’ dak l-ammont il-ġdid fis-settur taċ-ċanga u l-vitella twassal għal numru konsiderevoli ta’ liċenzji ta’ importazzjoni li ma jintbagħtux lura lill-aġenzija li toħroġhom u għalhekk ma jkunx hemm informazzjoni ta’ statistika dwar liċenzji għal dak is-settur. Dik id-disposizzjoni għandha għalhekk ikun hemm deroga għaliha billi tapplika l-għatba preċedenti ta’ EUR 5.
(3) L-Artikolu 15(4) tar-Regolament (KE) Nru Ċ fil-fatt iżid l-akbar ammont li għalih l-Istati Membri jistgħu jagħżlu li ma jkollhomx bżonn jippreżentaw sigurtà taħt ċerti kondizzjonijiet minn EUR 100 sa EUR 500. Billi r-Regolament (KE) Nru 1445/95 jidderoga mid-disposizzjoni ta’ qabel tar-Regolament (KEE) Nru 3719/88 dwar din il-kwistjoni għal raġunijiet ta’ statistika, id-disposizzjoni l-ġdida għandha bl-istess mod ikun hemm deroga għaliha, kif għandu jsir mill-Artikolu 5 tar-Regolament tal-Kummissjoni (KEE) Nru 2220/85 tat-22 ta’ Lulju 1985 li jippreskrivi regoli dettaljati komuni għall-applikazzjoni tas-sistema ta’ sigurtajiet għal prodotti agrikoli [7], kif emendati l-aħħar bir-Regolament (KE) Nru 1932/1999 [8].
(4) Ir-raba’ subparagrafu ta’ l-Artikolu 35(2) tar-Regolament (KE) Nru 1291/2000 iżid l-akbar ammont sa fejn sigurtà li kellha tintilef għal liċenzja jew ċertifikat partikolari għandha tiġi rilaxxjata fl-intier tagħha mill-Istat Membru minn EUR 5 sa EUR 60. Dik id-dispożizzjoni tinvolvi riskju intrinsiku li għadd ta’ liċenzji ta’ importazzjoni ma jintbagħtux lura jew, f’uħud mil-liċenzji mibgħuta lura, il-pajjiż ta’ oriġini ma jkunx indikat. Dak ikun ifisser li l-istatistika fis-settur taċ-ċanga u l-vitella ma tkunx kompleta. Dik id-dispożizzjoni għandu għalhekk ikun hemm deroga għaliha billi jiġi applikat l-ammont massimu preċedenti ta’ EUR 5.
(5) Il-miżuri li għalihom jiddisponi dan ir-Regolament huma skond il-fehma tal-Kumitat ta' Ġestjoni għaċ-Ċanga u l-Vitella,
ADOTTAT DAN IR-REGOLAMENT:
Artikolu 1
L-Artikolu 6ċ tar-Regolament (KE) Nru 1445/95 huwa mibdul b’dan li ġej:
"Artikolu 6ċ
1. Minkejja l-Artikolu 15(3) tar-Regolament tal-Kummissjoni (KE) Nru 1291/2000 [9], l-ammont totali li għalih ma tkun meħtieġa l-ebda sigurtà fuq liċenzja ta’ importazzjoni għandu jkun ta’ 5 EUR jew anqas.
2. L-Artikolu 15(4) tar-Regolament (KE) Nru 1291/2000 u l-Artikolu 5 tar-Regolament (KEE) Nru 2220/85 m'għandhomx japplikaw.
3. Minkejja r-raba’ subparagrafu ta’ l-Artikolu 35(2) tar-Regolament (KE) Nru 1291/2000, jekk l-ammont totali tas-sigurtà li tintilef ikun ta' 5 EUR jew anqas għal liċenzja jew ċertifikat partikolari, l-Istat Membru għandu jirrilaxxja s-sigurtà kollha."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta’ Jannar 2001.